CELEX: 32010R0104
Language: lt
Date: 2010-02-05 00:00:00
Title: 2010 m. vasario 5 d. Komisijos reglamentas (ES) Nr. 104/2010 dėl leidimo kalio diformiatą naudoti kaip paršavedžių pašarų priedą (leidimo turėtojas – BASF SE ) ir kuriuo iš dalies keičiamas Reglamentas (EB) Nr. 1200/2005 (Tekstas svarbus EEE)

6.2.2010   
            
            
               LT
            
            
               Europos Sąjungos oficialusis leidinys
            
            
               L 35/4
            
         KOMISIJOS REGLAMENTAS (ES) Nr. 104/2010
   2010 m. vasario 5 d.
   dėl leidimo kalio diformiatą naudoti kaip paršavedžių pašarų priedą (leidimo turėtojas – BASF SE) ir kuriuo iš dalies keičiamas Reglamentas (EB) Nr. 1200/2005
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2).
            
         
               (2)
            
            
               Pagal Direktyvą 70/524/EEB 2005 m. liepos 26 d. Komisijos reglamentu (EB) Nr. 1200/2005 dėl nuolatinio leidimo naudoti tam tikrus pašarų priedus ir dėl laikino leidimo naudoti jau leidžiamą pašarų priedą nauja paskirtimi, kieto pavidalo kalio diformiatą leista laikinai naudoti kaip paršavedžių pašarų priedą (3). Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis priedas buvo įtrauktas į Bendrijos pašarų priedų registrą kaip esamas produktas.
            
         
               (3)
            
            
               Vadovaujantis Reglamento (EB) Nr. 1831/2003 10 straipsnio 2 dalimi kartu su minėto reglamento 7 straipsniu, buvo pateiktas prašymas iš naujo įvertinti minėtą priedą ir priskirti jį priedų kategorijai „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (4)
            
            
               Europos maisto saugos tarnyba (toliau – Tarnyba) 2009 m. rugsėjo 15 d. priimtoje nuomonėje (4) padarė išvadą, kad šis priedas nedaro nepageidaujamo poveikio gyvūnų sveikatai, žmonių sveikatai arba aplinkai ir kad jį naudojant gali pagerėti gyvūnų savybės. Tarnyba rekomenduoja atitinkamas vartotojų saugos priemones. Nuomonėje nėra nuostatos, kad reikia nustatyti konkrečius stebėsenos po pateikimo rinkai reikalavimus. Be to, Tarnyba patikrino pašarų priedo kiekio pašaruose analizės metodo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (5)
            
            
               Atlikus minėto priedo vertinimą, nustatyta, kad Reglamento (EB) Nr. 1831/2003 5 straipsnyje numatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą.
            
         
               (6)
            
            
               Todėl reikėtų išbraukti Reglamento (EB) Nr. 1200/2005 nuostatas dėl minėto preparato.
            
         
               (7)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų mitybos priedą minėtame priede nustatytomis sąlygomis.
   2 straipsnis
   Reglamente (EB) Nr. 1200/2005 išbraukiami 1 straipsnis ir I priedas.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. vasario 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  OL L 195, 2005 7 27, p. 6.
   
      (4)  EMST leidinys 2009; 7(9): 1315.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo trukmė
               
            
                  mg/kg visaverčio 12 % drėgnio pašaro
               
            
                  
                     Zootechninių priedų kategorija. Funkcinė grupė: kiti zootechniniai priedai (zootechninių parametrų pagerinimas).
                  
               
            
                  4d800
               
               
                  BASF SE
               
               
                  Kalio diformiatas
               
               
                  
                               
                           
                           
                              Priedo sudėtis:
                              
                                           
                                       
                                       
                                          Kalio diformiatas, kieto pavidalo, mažiausiai 98 %,
                                       
                                    
                                           
                                       
                                       
                                          Silikatas, daugiausiai. 1,5 %,
                                       
                                    
                                           
                                       
                                       
                                          Vanduo, daugiausiai. 0,5 %.
                                       
                                    
                        
                               
                           
                           
                              Veikliosios medžiagos apibūdinimas:
                              
                                           
                                       
                                       
                                          Kalio diformiatas, kieto pavidalo
                                       
                                    
                                           
                                       
                                       
                                          KH(COOH)2
                                          
                                       
                                    
                                           
                                       
                                       
                                          CAS Nr 20642–05–1
                                       
                                    
                        
                               
                           
                           
                              Analizės metodas (1)
                              
                              Jonų chromatografijos metodas su elektrinio laidžio nustatymu (JC/ELN)
                           
                        
               
                  Paršavedės
               
               
                  —
               
               
                  10 000
               
               
                  12 000
               
               
                  Įvairių šaltinių kalio diformiato mišinys neturi viršyti leistino didžiausio 12 000 mg kiekio kilograme visaverčio pašaro.
                  Priedas maišomas su pašarais kaip premiksas.
                  Dėl šio produkto gali kilti rimto akių pažeidimo pavojus.
                  Reikia imtis darbuotojų saugos priemonių.
               
               
                  2020 2 26
               
            
         (1)  Išsamų analizės metodų aprašymą galima rasti Bendrijos etaloninės laboratorijos svetainėje www.irmm.jrc.be/crl-feed-additives